alibayram/wikipedia-40-langs huggingface dataset:
على ماهر

على ماهر، أخد لقب باشا (9 نوفمبر 1882 - اغسطس 1960)، لُقِب بـ"رجل الساعه و رجل الأزمات". كان قانونى و سياسى مصرى كبير. اخو احمد ماهر(باشا)

حصل "علي ماهر" على شهادة البكالوريا سنة 1898 م من المدرسة الخديويه فى القاهره و دخل مدرسة الحقوق و نال ليسانس الحقوق سنة 1903م و اشتغل محامى و بعدين اتعين قاضى سنة 1907م. انضم الى ثورة 1919. فى سنة 1923 اتعين معيد فى مدرسة الحقوق و اخد الدكتوراه الفخريه سنة 1928 و بعدين اتعين وكيل لوزارة المعارف و بعدين بقى وزيرها، و فى سنة 1929 اتعين وزير للماليه و بعدها بسنه بقى وزير العدل. اتعين رئيس للديوان الملكى فى عهد الملك فؤاد و اتولى رياسة الوزرا اربع مرات، فى 1936 و 1939 و فى 27 يناير 1952 و فى 24 يوليه 1952.

على ماهر كان مستشار الملك فؤاد الاول ورجله الاول فى حزب الاتحاد و كان كمان الراعى الاول للملك فاروق الاول فى شبابه ورأس الديوان الملكى مرتين و كان عدو حزب الوفد الاول بعد مااستقال منه فى 18 مارس 1922 و انضم لحزب الأحرار الدستوريين وبعدين لحزب الاتحاد اللى كان بيعتبر حزب الملك فؤاد.

وزاراته 
لما قامت ثورة 23 يوليه وصله تانى يوم ـ الخميس 24 يوليه - قرار ملكى بتأليف الوزاره جه فيه إنه صدر: "الى صاحب المقام الرفيع على ماهر باشا بتأليف هيئة الوزارة"، فوافق و احتفظ لنفسه بكام وزاره مهمه زى الحربيه و الداخليه و الخارجيه. دى كانت رابع مره يرأس فيها الوزاره و كلها كانت وزرات اشكاليه بتيجى فى ظروف صعبه و عشان كده كان بيتسمى "رجل الساعه".

وزارته الاولانيه فى 20 يناير 1936 جت على انقاض وزارة توفيق نسيم اللى اطاح بيه حزب الوفد بدعم من على ماهر اللى كان وقتها رئيس الديوان الملكى، و وزارته التانيه جت نتيجه لمناوره عملها و اطاحت بوزارة محمد محمود باشا المعروفه بإسم "وزارة اليد الحديديه". وزارته التالته فى 27 يناير 1952 جت بعد حريق القاهره و اقالة حكومة الوفد. بالنسبه للوزاره الرابعه فى 24 يوليه 1952 انتهت بتقديم استقالته يوم 7 سبتمبر 1952.

سبب تكليفه بالوزاره بعد الثوره 
بيقول محمد نجيب إن سبب اختيار على ماهر بعد ما قامت الثوره "كان اتفاقنا السريع على اختيار على ماهر مبنيا على اساس أن علاقته الوثيقة بالملك تسهل عمليتنا وأنه مش مرتبط بحزب من الاحزاب مما قد يورط الثورة بعلاقتها فى الايام الأولى". لكن سامى جوهر ذكر فى كتابه "الصامتون يتكلمون" إن طرح اسم على ماهر على قيادات ثورة يوليه كان بإيعاز من الإخوان المسلمين، وده كمان كان على حد رواية صالح ابو رقيق القيادى فى جماعة الإخوان.

فى 13 يناير 1953 اتعين عضو و بعدين رئيس للجنة مشروع الدستور اللى اتعمل لكن اتنفذ بعد وفاته فى اغسطس سنة 1960.

المصادر 

 ماهر حسن، المصرى اليوم، مؤسسة المصرى اليوم للصحافة والنشر، عدد 1975، 9 نوفمبر 2009.
 الموسوعة الثقافية، فرانكلين للطباعة والنشر نيو يورك - القاهرة 1972.

وزراته 

مواليد 1882
وفيات 1960
رؤساء وزرا مصريين
وزراء داخليه مصريين
وزراء ماليه مصريين
وزراء عدل مصريين
قانونيين مصريين
سياسيين مصريين
ليبراليين مصريين
مصريين اتراك
قاهريين
ناس من العباسيه
مصطفى النحاس

مصطفى النحاس سليمان سكر ، اشتهر بـ " النحاس باشا " ( 15 يونيه 1879 سمنود، الغربيه - 23 اغسطس 1965 )، زعيم سياسى مصرى كبير.اشتغل فى القضاء مده طويله و بعدين دخل فى السياسه. رأس حزب الوفد المصرى بعد و رأس مجلس النواب الائتلافى بعد وفاة سعد زغلول سنة 1927. الف الوزاره كذا مره من 1928 لغاية 1930 ، و من 1936 لسنة 1937 ، و من 1942 لغاية 1944 ، و من 1950 لسنة 1952. أبرم المعاهده المصريه البريطانيه سنة 1936 و بعدين لغاها فى اكتوبر 1951.

حصلت مدبحة الاسماعيليه فى 25 يناير 1952 و تانى يوم حريقة القاهره فى وقت ما كان النحاس رئيس الوزرا ، و فى ليلة الحريقه اعلنت الأحكام العرفيه فى كل نواحى مصر و اتعين النحاس باشا حاكم عسكرى. اعتزل السياسه بعد قيام ثورة 23 يوليه 1952. .

العيلة 
تزوج النحاس باشا الست زينب هانم الوكيل فى 12 يونيه 1934.

أعمال فنية وأدبية 
تناولت شخصيته بعدد من الأفلام والمسلسلات والأعمال الأدبية نذكر منها:
 فيلم إمرأة هزت عرش مصر سنة 1995
 مسلسل رد قلبي سنة 1998 بطولة محمد رياض ونرمين الفقي.. وقام بدور مصطفى النحاس الممثل مخلص البحيري
 مسلسل بنت أفندينا سنة 2004
 مسلسل الإمام المراغى سنة 2006
 مسلسل الملك فاروق سنة 2007 عن قصة حياة الملك فاروق الأول بطولة تيم الحسن.. وقام بدور مصطفى النحاسالممثل صلاح عبد الله
 مسلسل ملكة فى المنفى سنة 2010 عن قصة حياة الملكة نازلي بطولة نادية الجندي.. وقام بدور مصطفى النحاسالممثل محمد متولي
 مسلسل الجماعة سنة 2010 عن قصة حياة حسن البنا وجماعة الإخوان المسلمين بطولة إياد نصار.. وقام بدورمصطفى النحاس الممثل أحمد راتب
 مسلسل مشرفة رجل لهذا الزمان سنة 2011 عن قصة حياة علي مصطفي مشرفه بطولة أحمد شاكر عبد اللطيف.. وقام بدورمصطفى النحاس الممثل طارق عبد العزيز
 مسلسل كاريوكا سنة 2012 عن قصة حياة تحية كاريوكا بطولة وفاء عامر.. وقام بدور مصطفى النحاس' الممثل محمد غنيم
 المسلسل الإذاعي 4 فبراير سنة 2014 عن قصة حادثة 4 فبراير بطولة لقاء سويدان.. وقام بدورمصطفى النحاس الممثل فايق عزب

لينكات برانيه 
 موقع حزب الوفد

مصادر 

مواليد 1879
وفيات 1965
رؤساء وزرا مصريين
وزراء داخليه مصريين
وزراء خارجيه مصريين
رئيس البرلمان المصرى
برلمانيين مصريين
سياسيين مصريين
ليبراليين مصريين
قانونيين مصريين
محامين مصريين
ثوريين مصريين
وطنيين مصريين
غرباويه
ناس من سمنود
متعلمين فى جامعة القاهره
وفيات فى اسكندريه
ابراهيم الشامى

ابراهيم الشامى (1 يناير 1920 - 7 سبتمبر 1990) Ibrahim El Shamy هو ممثل مصرى اتولد فى ابو صير فى الغربيه ، كان واحد من اللى اسسو المسرح العسكرى لما كان ظابط فى الجيش .

حياته 
ممثل مصري اتولد سنة 1920 بقرية أبو صير فى محافظة الغربية،حصل على دبلوم المدرسة الثانوية الصناعية، بعدين عمل بسلاح الصيانة فى الجيش، وثم إنتقل للإقامة بحي الحسين فى القاهرة، بدأت علاقته بالفن من خلال هوايته للمسرح الديني (الفرقه المسرحيه للاخوان المسلمين )، بعدين إنتقل إلى المسرح القومي إنتدبه فتوح نشاطى وشارك فى عدد من المسرحيات منها (عودة الغائب، قمبيز)، قبل أن ينتقل للعمل بالسينما كانت أول أعماله فيلم (آمال) سنة 1952، لتتوالى بعدها أعماله ما بين السينما والمسرح والتلفزيون، من أبرزأعماله (الزوجة الثانية، إعدام ميت، كتيبة الإعدام)، توفى سنة 1990 بمحافظة القاهرة.

فيلموجرافيا 

 بين القصرين
 الزوجة الثانية
 الارض
 رجل بمعنى الكلمة
 لا من شاف ولا من درى
 اعدام ميت
 عصفور له أنياب
 كتيبة الاعدام

مواليد 1920
وفيات 1990
ممثلين مصريين
غرباويه
ناس من سمنود
حرب 48
احمد بدر الدين

احمد بدر الدين (3 ديسمبر 1940 - 8 فبراير 2004) هو مخرج تليفزيونى مصرى ، اشتغل مع المخرج الراحل محمد سالم فى فوازير ثلاثى اضواء المسرح لمدة طويله .
و اخرج مسلسلات مشهوره زى:

 الكابتن جودة (1984)
 رحلة المليون (1984)
 سنبل بعد المليون (1986)
 بكيزه وزغلول (1986)
 يوميات ونيس  (الجزء الاول) (1994)
 يوميات ونيس  (الجزء التانى) (1995)
 يوميات ونيس  (الجزء التالت) (1996)
 يوميات ونيس  (الجزء الرابع) (1997)
 يوميات ونيس  (الجزء الخامس) (1998)
 القرموطى فى مهمة سرية (1998)
 فارس بلا جواد (2002)
 اجري اجري  (2002)
وكمان أخرج حلقات مسلسل سر الارض فى فترة تسعينيات القرن العشرين

مواليد 1940
وفيات 2004
مخرجين مصريين
متعلمين فى جامعة القاهره
استيفان روستى

استيفان روستى (16 نوفمبر 1891 - 12 مايو 1964) هو ممثل مصرى من اشهر نجوم السينما المصرية،استيفان من اصول اوروبيه (لام ايطاليه و اب نمساوى)،عاش استيفان فى رأس التين ف اسكندريه ، و اتخرج من مدرسة راس التين الثانويه, استيفان كان فنان متعدد المواهب تمثيل  و اخراج و تأليف و مونتاچ.
 شارك فى افلام صاحب السعاده و كشكش بيه و البحر بيضحك ليه و ليلى و عنتر افندى
 من أهم مسرحياته حبيبى كوكو، و صاحب الجلاله، و كل الرجاله كده
 فى سنة 1936 اتجوز ايطاليه اسمها مارى عاش معاها لغاية ما مات فى مايو 1964

اشهر افيهاته 
 نشنت يافالح فى فيلم «حبيبى الأسمر» لما  محمد ماتق نشن غلط و ضربه برصاص مسدس 
 اشتغل يا حبيبى اشتغل فى فيلم غزل البنات
 ف صحة المفاجآت ف فيلم تمر حنه
 طب عن اذنك، اتحزم و آجى فى فيلم سيدة القصر لما قال لفردوس محمد تسمحى لى بالرقصه دى .مافهمتش و ردت ما ترقص هو انا منعاك. فرد: طب عن اذنك، اتحزم و آجى

فيلموجرافيا 
 
 1927 ليلى
 1928 البحر بيضحك ليه
 1931 صاحب السعادة كشكش بيه
 1935 عنتر أفندى
 1937 سلامه فى خير
 1937 نشيد الأمل
 1937 المجد الخالد
 1938 أنا طبعى كده
 1939 ليله ممطره
 1939 انتصار الشباب
 1941 سى عمر
 1942 ابن البلد
 1943 الطريق المستقيم
 1944 شهداء الغرام
 1945 سلامه
 1945 المظاهر
 1946 اصحاب السعاده
 1946 النفخه الكدابه
 1947 ابن عنتر
 1947 قلبى دليلى
 1948 بلبل أفندى
 1948 عنبر
 1948 المغامر
 1948 مغامرات عنتر و عبله
 1948 الهوى و الشباب
 1949 عفريته هانم
 1949 أجازه فى جهنم
 1949 غزل البنات
 1949 ليلة العيد
 1950 معلهش يا زهر
 1950 شاطئ الغرام
 1950 آخر كدبه
 1950 المليونير
 1950 بلدى و خفه
 1950 طريق الشوك
 1951 خدعنى ابى
 1951 ليلة الحنه
 1951 فيروز هانم
 1952 بشرة خير
 1952 ماتقولش لحد
 1952 آمنت بالله
 1952 حلال عليك
 1953 جحيم الغيره
 1953 الدنيا لما تضحك
 1953 حرام عليك
 1953 مجلس الاداره
 1953 قطار الليل
 1954 بنت البلد
 1954 حسن و مرقص و كوهين
 1954 رقصة الوداع
 1954 الستات مايعرفوش يكدبو
 1954 اسماعيل ياسين يقابل فرنكاشتاين
 1954 الشيخ حسن
 1954 كدبة ابريل
 1955 عاشق الروح
 1955 اهل الهوى
 1955 حب ودموع
 1955 عرايس فى المزاد
 1956 زنوبة
 1956 سماره
 1956 كفايه يا عين
 1957 سجين ابو زعبل
 1957 تمر حنه
 1957 المجد
 1958 ابو عيون جريئه
 1958 أحبك يا حسن
 1958 اسماعيل ياسين طرزان
 1958 حبيبى الأسمر
 1958 سيدة القصر
 1959 حسن وماريكا
 1959 قاطع طريق
 1959 المليونير الفقير
 1960 اسماعيل ياسين فى السجن
 1960 حلاق الستات
 1961 بلا رجوع
 1961 الترجمان
 1961 النصاب
 1962 صراع الجبابره
 1962 ملك البترول
 1963 ست ع الهامش
 1963 الجريمه الضاحكه
 1963 المجانين فى نعيم
 1963 النشال
 1964 اخر شقاوه
 1964 مع الناس
 1964 الحقيبه السوداء

مصادر
 السينما.كوم
https://elcinema.com/person/1070431

مواليد 1891
وفيات 1964
ممثلين مصريين
مصريين طليان
مصريين نمساويين
ثيويتا

ثيويتا او سبته (اسپانى: Ceuta نطق: ) مدينه اسبانيه مستقله تحت حكم اهلها (حكم ذاتى) فى شمال افريقيا و جنب مضيق جبل طارق, على البحر المتوسط, اللى بيفصلها عن الساحل الاسپانى. مساحة ثيويتا حوالى 28 كيلومتر2.

المغرب بتطالب فى مدينة ثيويتا مع مدينة ميلييا, وعدد من جزر البحر المتوسط. يوم 5 نوفمبر 2007 زار الملك خوان كارلوس الاول مدينة ثيويتا, و ده أثار حماس كبير من السكان المحليين واحتجاجات من الحكومة المغربية.

تاريخ ثيويتا 
موقع ثيويتا الاستراتيجى خللاها نقطة طريق حاسمه لكتير من الثقافات و المشاريع التجارية و العسكرية. بدايةً من القرطاچيين فى القرن الخامس قبل الميلاد,

مصادر 

مدن اسبانيا
ميلييا

ميلييا او مليلية (بربرى:, البيضا; اسپانى:نطق:</; ) مدينه اسبانيه مستقله فى شمال افريقيا على البحر المتوسط,اللى بيفصلها عن الساحل الاسبانى. كانت تعتبر جزء من مقاطعة مالاجا قبل 14 مارس سنة 1995, لما صدر النظام الأساسى للحكم الذاتى للمدينه.

ميلييا كانت مينا حر قبل اسبانيا ما تنضم للاتحاد الاوروبى. سنة 1994 كان عدد سكانها 63.670. و يتألف سكانها من المسيحيين و المسلمين (اساسا البربر), و اقليات صغيره من اليهود والهندوس. اللغه الرسمى هى الاسبانى.

الوضع السياسى 
المغرب بتطالب فى مدينة ميلييا مع مدينة ثيويتا, وعدد من جزر البحر المتوسط. و بتتدعى ان ده حقها لان الاماكن دى كانت محكومه كجزء من مملكة سلالة الادريسيين و اسر المسلمين غيرهم اللى حكمت من 791 لحد 1497 لما مملكة كاستييا حكمتهم.حكومة المغرب كمان بتعمل مقارنات مع مطالبة اسبانيا الاقليمية بإقليم جبل طارق, و هو إقليم ما بعد البحار بريطانى على البر الرئيسى لاسبانيا. و فى الحالتين الحكومات بتطالب بالمناطق حكومة اسبانيا بتطالب بجبل طارق,و حكومة المغرب بتطالب فى مدينة ميلييا مع مدينة ثيويتا,لكن السكان المحليين بيرفضو المطالبات باغلبيه كبيره.

اسبانيا بتقول ان على عكس الاراضى اللى كانت تحت حماية اسبانيا فى المغرب, ميلييا كانت جزء من اسبانيا من ساعة ظهور اسبانيا كدوله مستقله, كونها جزء من كاستييا لمده أطول من غيرها من المناطق الاسبانيه دلوقتى زى ناڤارا

مصادر 

مدن اسبانيا
هايمن

الهايمن ( او ) هو عباره عن تنيه من غشاء مخاطى بتتكون من طبقه من الانسجه بتحيط بالفتحة الخارجيه للڤاچاينا او بتغطيها جزئيا فى بعض البنات والستات. وكتير من الناس بيعتقدو انه موجود جوه الڤاچاينا لكن الواقع انه بره الڤاچاينا وهو جزء من الڤالڤا (الاعضاء التناسليه الخارجيه).

مراحل نمو الهايمن 

فى المراحل الأولى من نمو الجنين مبيبقاش فيه فتحة فى الڤاچاينا. طبقة الأنسجة اللى بتسد فتحة الڤاچاينا فى الوقت ده عادة ما بتنقسم بشكل ناقص قبل الميلاد. حجم وشكل الفتحة او الفتحات دي بيختلف بشكل كبير من بنت للتانيه. فيه بنات بيتولدو من غير ما يكون عندهم هايمن خالص لان الانسجه بتكون انقسمت بشكل كامل قبل ما يتولدو. احيانا، مبيحصلش تكوين للفتحة وده بيؤدي لوجود هايمن مسدود ومفيهوش فتحات. وعشان كده بعد الولادة لازم الدكتور يفحص الڤالڤا بتاعت البنت عشان يتاكد ان فيه فتحة فى الهايمن لأن عدم وجودها بيسبب مشاكل لما الجسم مش بيقدر يتخلص من الدم بتاع الدوره الشهريه.

انسجة الڤالڤا بوجه عام بتكون رقيقه جدا وحساسه فى الفترة اللى قبل البلوغ. واي انشطه بتعمل ضغط على الانسجه دي ممكن تسبب تمزق او شد فيها. ونتيجة لكده، كتير من البنات والمراهقات ممكن يحصلهم تمزق او توسيع فى فتحة الهايمن اثناء ممارستهم لانشطة جسدية زي الرياضه، ركوب الخيل، استخدام التامبون، واثناء ممارسة العاده السريه. والبنت ممكن متعرفش خالص ان ده حصل لان ممكن ميكونش فيه الم او وجود دم او بتكون كمية الدم بسيطة.وكمان ممكن ده يحصل والبنت صغيره جدا انها تفهم او تفتكر اللى حصل.

لينكات خارجيه 
 The Mysterious Hymen Revealed 
 20 سؤال عن الهايمن

الجهاز الجنسي الانثوي
متحف بوسطون للفنون الجميله

متحف الفنون الجميلة فى بوسطون ، ماساشوستس ، واحد من اكبر المتاحف فى امريكا, بيزوره أكتر من مليون زاير سنويا. و فيه أكتر من 450000 من الاعمال الفنية ،و دى واحده من اكبر المجموعات الشاملة فى الامريكتين. المتحف إتأسس سنة 1870 و فى مكانه دلوقتى من سنة 1909.

بوسطون
متاحف امريكا
القانون الجنائى

القانون الجنائى فرع من القانون العام , و هوا بيتقسم لفرعين . قانون الاجراءات الجنائيه و قانون العقوبات

قانون الاجراءات الجنائيه 
هوا القانون اللى بينظم التعامل مع المجرمين أو المتهمين او لحد المشتبه فيهم .
وبينظم ازاى البوليس بيقوم بدوره فى حفظ الامن و الامان فى المكان اللى هو مسئول عنه ، و بينظم كمان طريقة شغل النيابه العامه و هيا بتباشر الدعوى القضائيه من اول مابيتبدى فى التحقيق فيها , او لحد قبل ماتبدا التحقيق - فى القضايا اللى بتدى النيابه فيها اذونات او اوامر للبوليس سواء بالتفتيش او القبض .

قانون العقوبات 
هوا القانون اللى بيحدد الجرايم ( فى الدول اللى نظامها مش انجلو-امريكى) و بينص على العقوبه بتاعة كل جريمه - سواء بيحدد الجريمه بنص قانونى او بيدى تفويض لوزرا معينين انهم يحطو لوايح يوضحو فيها بالتفصيل الحاجات اللى بتعتبر جرايم - زى وزير الصحه فى مجال مكافحة المخدرات و وزير الماليه فى مجال مكافحة الجرايم الجمركيه و التهرب الضريبى . وده لان مبدا الشرعيه الجنائيه -فى النظام المش انجلو امريكى - بيقول ان مفيش جريمه و لا عقوبه الا بناء على نص فى القانون.
فلازم يكون التجريم ياإما بنص فى قانون العقوبات او بلايحه من الوزير اللى القانون بيحدد اختصاصه .
هو عباره عن القانون اللى بينظم التعامل مابين البوليس و المجرمين.
القانون الجنائى قسم الجرايم لجرايم اعتياديه و جرايم دايمه و جرايم وقتيه

قانون
محمود سعيد

محمود سعيد ( اسكندرية، 8 ابريل 1897 - 8 ابريل 1964 )، رسام مصرى كبير مارس الفن التشكيلى و تفوق فيه جانب عمله فى القضاء. من اللى اسسوا المدرسه المصريه الحديثه فى الفنون التشكيليه. له اسلوب ذاتى، و لوحاته تتميز بقوة التكوين و البنا و الطابع القومى من البيئه المصريه. من اشهر لوحاته : بنات بحرى ، و بنت البلد و الخريف و الشادوف. اشترك فى معارض دوليه كثيره فى اوروبا و حصل فىفرنساعلى وسام لجيون دوبنر (1951)، و كرمته الدوله المصريه بجائزتها للفنون (1960). تحول منزله فى الاسكندريه لمتحف بعد وفاته.

محمود سعيد بك هو ابن محمد سعيد باشا رئيس وزراء مصر السابق وهو اخو مرات حسين سرى باشا رئيس وزرا مصر.

اغلى لوحتين لرسام من الشرق الاوسط 
فى ابريل 2010 اتباعت لوحته " الشادوف " عن طريق صالة مزادات كريستيز العالميه بمبلغ 2.434 مليون دولار و بكده بقت وقت بيعها اغلى لوحه رسمها فنان من الشرق الاوسط فى العصر الحديث.

و اغلى من لوحة " الشادوف " لوحة " الدراويش " اللى باعتها صالة مزادات كريستيز بـ 2.546 مليون دولار فى دبى فى 28 اكتوبر 2010. اللوحه دى رسمها محمود سعيد سنة 1929.

لينكات خارجيه 
 "دراويش" محمود سعيد.. اغلى لوحة من المنطقه العربيه بـــ 2.5 مليون دولار 
 لوحة لفنان مصرى بمبلغ 2,434مليون دولار  

مواليد 1897
وفيات 1964
رسامين مصريين
فنانين تشكيليين
اسكندرانيه
مصريين اتراك
مصريين اخدوا جايزة الدوله التقديريه
ملحمه

الملحمه قصيده قصصيه طويله مسبوكه و محبوكه كويس، و بتتسم احداثها بالعزه و الشرف، و بتعالج اعمال بطوليه فى اسلوب راقى. سيرة بطل فى العاده هى موضوع الملحمه و الحاجه اللى بتربطها ببعضها .

من الملاحم المشهوره : الالياذه ، و الأوديسا ، و الفردوس المفقود ، و الشاهنامه الفارسيه بتاعة الفردوسى ، و الماهابهاراتا الهنديه. فى مصر راجت الملحمه المصريه النثريه الضخمه عن السيره الظاهريه المعروفه باسم " سيرة الظاهر بيبرس ".

ادب

sv:Epik
منيره المهديه

منيره المهديه  مغنيه مصريه

حياتها
اتولدت ف مصر حوالى 1885 ماتت 11 مارس 1965  اسمها الحقيقى زكيه حسن منصور ، اتلقبت بـ سلطانة الطرب مغنيه و ممثله مصريه كبيره، و اول ممثله مصريه تظهر علا خشبة المسرح فى تاريخ مصر الحديث ( 1915 ). اكتشفها عزيز عيد و قدمها علا المسرح و نجحت نجاح كبير. فى سنة 1916 انفصلت عن فرقة عزيز عيد و عملت فرقه خاصه بيها و مثلت روايات لـ سلامه حجازى ، و فى سنة 1917 بدت تمثل مسرحياتها الخاصه. و مثلت " كارمن " اللى بتعتبر اول أوپريت اتعمل فى مصر. و بعد كدا قدمت أوپرا كامله علا خشبة المسرح المصرى بعنوان " مارك انطوان و كليوباترا " من ألحان سيد درويش و شاركها التمثيل فيها محمد عبد الوهاب اللى كمل ألحانها بسبب موت سيد درويش. اتعرفت منيره المهديه بوطنيتها و اهتمامها بالسياسه و تعلية شأن الستات. فتحت قهوه اسمها "نزهة النفوس" كان بيجتمع فيها كبار رجال السياسه و الفن و الادب.

فيلموجرافيا

السينما 
 الغندوره (1935)

المسرح 

 كارمن مع الممتل الكبير عبد العزيز خليل
 كامنيتا
 تاييس
 علي نور الدين
 صاحبة الملايين
 أميرة روشنارا
 الأميرة الهندية
 أبو النوم
 شهداء الغرام
 المظلومة
 كيد النساء
 حياة النفوس
 عروس الشرق
 الپريكول
 الغندورة
 حرم المفتش
 كلها يومين من ألحان سيد درويش
 الغواية
 سميراميس
 البوهيمية
 العذارى
 أدنا
 روزيتا
 الفراشة
 عواطف البنين
 عظة الملوك
 غانية الأندلس
 أنس الجليس
 بائعة التفاح
 قمر الزمان
 شوف لك واسطة
 الأميرة الفلاحة
 حماتي
 لص بغداد
 حورية هانم
 مملكة الحب
 عروس الشرق
 توشكا مع صالح عبد الحى
 صدق الإخاء
 أوبرا عايدة
 روميو وجوليت
 صلاح الدين
 كليوبترا لحن سيد درويش الفصل الأول منها وأكمل تلحينها محمد عبد الوهاب ليخوض تجربة التلحين والتمثيل لأول مرة
 كلام في سرك من ألحان سيد درويش
 جوكندا
 الثالتة تابثة من ألحان كامل الخلعى

وكانت من ضمن فقراتها الغنائية تقدم فن (الاسكتش) بمصاحبة الفرقة الموسيقية، ومن أشهر الاسكتشات: (مملكة الحبّ) سنة1931، (المغاربة) سنة 1934، (الدجالين) كتابة يونس القاضي ولحن رياض السنباطى، (محكمة الحب) سنة 1934 تأليف نعيم وصفي وألحان داود حسنى.

كمان قامت بإخراج مسرحية كارمن ومسرحية تاييس.

اشهر اغانيها 
 اسمر ملك روحى
 شال الحمام حط الحمام
 انا رايت روحى فى بستان
 رهنت قلبى على حبك
 يمامه حلوه
 ارخى الستاره اللى فريحنا
 جانا الفرح جانا
 قولو لى قولو لى
 بعد العشا يحلى الهزار والفرفشه
 توت عنخ امون (اغنيه)
 بنت الشلبيه
 ليلة ما جه فى المنتزه

لينكات برانيه

شوف مقابله مع منيره المهديه

مصادر

مواليد 1885
وفيات 1965
مغنيات مصريات
ممثلات مصريات
شراقوه
ناس من ههيا
موباسان

دى موپاسان - (بالفرنساوى : Guy de Maupassant) ( اتولد 5 اغسطس 1850 - اتوفى 6 يوليه 1893 ). كاتب روايات و قصص قصيره فرنساوى كبير.

اسلوب 
اتميز اسلوبه بالواقعيه و البساطه. معظم قصصه خلفيتها الحرب الفرنساويه - الپروسييه سنة 1870 و بتوصف مآسى المدنيين و معانتهم وقتها. بيعتبر من أبهات القصه القصيره فى العالم ، و اترجمت ابداعاته للغات كتيره.

روايات 
من اشهر رواياته : حياة ما (1883)، صديق لطيف (1885)، پييرو چان (1888)، و قلوبنا (1890). و من اشهر قصصه القصيره : " الميراث "
و " العقد ".

لينكات برانيه

مصادر 

ادب فرنساوى
ادب
فرنسا
كتاب فرنساويين
مواليد 1850
وفيات 1893
روائيين
متعلمين فى ليسيه اونرى كاتر
محمد مصطفى المراغى

محمد مصطفى المراغى ( مراغة، سوهاج، 9 مارس 1881 - 22 اغسطس 1945 ) عالم دين اسلامى مصرى كبير و فقيه و مفسر و مصلح و مجدد . تتلمذ على يد الإمام محمد عبده. أخذ شهادة العالميه سنة 1904. تولى منصب شيخ الازهر مرتين فى 1928 و 1935. عمل إصلاحات فى المحاكم الشرعيه، وعدل قوانين الوقف والوصيه والورث، وأصلح مناهج التعليم فى الازهر وحوله للنظام الجامعي الحديث. له مؤلفات وبحوث كتيرة مثل "أسانيد قانون الزواج والطلاق"، و"بحث فى ترجمة القرآن الكريم وأحكامها". الف كتاباً عن اللغه ونموها وطرق رقيها وعوامل انتشارها

شوف 
شيوخ الأزهر

مواليد 1881
وفيات 1945
شيوخ الازهر
ازهريين
سوهاجيين
ناس من المراغة
القديس مرقص

القديس مرقص بالعبريه "מרקוס ماركوس او القديس مرقس او مار مرقس  (مرقس), كان من الشخصيات المذكوره فى العهد الجديد فى سفر اعمال الرسل, بيعتبر بحسب التقليد الكنسى الاسكندرى البطريرك الاول.

اسمه يوحنا مرقس و معروف باسم مرقص الانجيلى ، ناظر الاله ("سانت مارك" بالانجليزى: Saint Mark; "ماركوس" باليونانى: Μάρκος و بالعبرى: מרקוס و القبطى: ) (اتولد فى القرن الاول فى ليبيا او فلسطين - اتوفى سنة 68)، كتب تانى انجيل فى كتاب العهد الجديد. كاروز مصر و اول اللى بشروا بال مسيحيه فيها، و بنى فيها اول كنيسه و بقى اول بطريرك للكنيسه المصريه (55 - 68). مات فى اسكندريه و اتنقل جسمه ما عدا راسه لـ روما.

فى سبتمبر 1419 دخل الفرنج الفينيسيين اسكندريه و سرقوا راس القديس مرقص و راحوا بيها على ايطاليا. بيوصف المقريزى الحدث بقوله : " سرق الفرنج البنادقة من الاسكندرية رأس مرقص الانجيلى -احد من كتبة الانجيل- فغضب اليعاقبة من النصارى واكبروا ذلك، وعدوه وهنا فى دينهم. وذلك أنهم لا يولون بطركاً الا ويمضى الى الاسكندرية، وتوضع دى الرأس فى حجره "

جسمه رجع لمصر و اتدفن فى كاتدرائيتها الجديده - الكاتدرائية المرقصية (اتفتحت 1968).

شوف كمان 
 ليستة بطاركة اسكندريه

لينكات برانيه 

 ويكى كومونز: القديس مرقس

مصادر 

شخصيات من العهد الجديد
يهوديه
مسيحيه
كتب مقدسه
اديان
وفيات فى اسكندريه
مركز تسجيل الأثار

مركز تسجيل الاثار المصريه اتأسس فى القاهرة فى مصر سنة 1955 عشان تسجيل كل النصوص و المناظر المرسومه و المنقوشه على كل الاثار الموجوده فى مصر. و كمان عشان عمل رسومات هندسيه بتوضح كل التفاصيل المعماريه لكل الاثار مع وصفها بالكامل.و عمل رسم خطى

سجل المركز كل أثاراالنوبه المصريه بالتعاون مع منظمة اليونسكو كجزء من حملة انقاذ أثاراها قبل بناء السد العالى السد العالى.

مصرولوجيا
هند و الدكتور نعمان (مسلسل مصرى)

هند والدكتور نعمان مسلسل تلفزيونى مصرى درامى. انتاج سنه 1984

قصه المسلسل 
استاذ جامعه عايش حياته الخاصه فى حاله , و بنته بتسافر هيا و جوزها وبيضطروا يسيبوا بنتهم مع جدها اللى هو الدكتور نعمان , ولما طفله شقيه تعيش مع راجل جد فده عمل مواقف فيها كونتراست فخلى الشغل خفيف , فاضطر انه يعيش حياه ويعمل حاجات بعيده عن شخصيته

الممثلين 
 كمال الشناوى
 ليزا (ممثله مصريه)
 احمد عبد الوارث
 سعاد نصر
 زوزو نبيل
 حسين الشربينى
 سلوى خطاب
 محمد السقا
 مجدى وهبه
 احمد راتب
 محمد ماتق
 فيفى يوسف
 فاروق يوسف
 ابراهيم الشرقاوى
 كمال الزينى
 حسنى عبد الجليل
 صالح الاسكندرانى

مصادر 
صفحة الشغل على فليموجرافيا

مسلسلات مصرية
فيل

الفيل يقى اكبر حيوان ثديى بيعيش على الارض (مش فى الميه), وكان اكبر فيل اتصاد فى انجولا سنة 1974 وكان وزنه 5.5 طن .
الفيل الصغير لما بيتولد بيكون وزنه 100 كيلو تقريبا , مدة حمل الفيل الصغير قبل مابيتولد بتكون من 20 ل22 شهر , وهيا اطول مدة حمل لحيوان على الارض (مش فى الميه) .
و الفيله بتتميز بالزلومه وهيا مناخير الفيل وبيستعملها اته يشيل بيها الحاجات زى ,وكمان الاكل بتاعه بيشيله برضه بالزلومه .
و فيه نابين كبار من الفك الفوقانى عند الفيل بيكونو من العاج عشان كده بيصطادو الفيله عشان العاج , فتجار العاج قتلو فيله كتير علشان ياخدو العاج و يبيعوه , فاتمنع صيد الفيله لان عددها قل جدا بسبب الصيد .
فيه النوع الافريقى و الاسيوى .
النوع الافريقى بيكون اكبر وودانه اكبر وفيها عروق كتير والعلما بيعتقدو ان العروق الكتير مع الودان الكبيره بتساعد فى تبريد الدم و ده لان الجو فى افريقيا و بالزات الاماكن اللى بيعيش فيها الفيله حر عن اسيا .
الفيله بتاكل كميات كبيره من الاعشاب , والاعشاب بتكون ناشفه عشان كده الفيل عنده 24 سنه متقسمين 12 قدمانيه و12 ورانيه . ولان العشب بيكون ناشف و السنان مهمه للفيل فلما السنان الورانيه بتتخلع فالفيله فى الغالب بتموت , انما فى جناين الحيوانات او السيرك بيدو الفيله اعشاب طريه .
و الفيله فيه بلاد بتستخدمها فى النقل , او الفسح و الرحلات

ويعتبر الفيل حيوان اليف يعيش مع الانسان في البيت ونستخرج من ناب الفيل العاج

ثدييات
زيبرا

زيبرا (انجليزى: Zebra; فرنساوى: Zèbre) او حمار مخطط, و هوا عباره عن حيوان من عيلة الحصان و بيعيش فى منطقة افريقيا الوسطانيه و المداريه.
وبيكون اسود و عليه خطوط بيضه او ابيض بخطوط سوده.
الزيبرا بيعيش فى غابات الساڤانا فهيكون مش سهل جدا انه انه يتشاف, عشان الخطوط بتخلى الحمار مش مكشوف او يعنى بتعمله نوع من التمويه مابتخليهوش مكشوف اوى فى الغابه.
والزيبرا بيتميز بخطوط راسيه (انجليزى: vertical) بتديله شكله اللى بيميزه.
و طوله بيكون من 120 لـ130 سم.
وبتوصل سرعته لستين كم/ساعه.
متوسط عمره من 20 لـ 30 سنه (بتوصل لـ 40 فى جناين الحيوانات).

ثدييات
مارتين سكورسيزى

مارتين سكورسيزى  مخرج افلام مشهور من امريكا و يعتبر من عواميد و أقطاب الاخراج فى السينما الامريكية،

اعمال 
مارتين سكورسيزى ليه افلام كتير مشهور. من اشهر افلامه عصابات نيو يورك Gangs of New York و"الزملا الجيدين" Goodfellas واللى كسب جوايز أوسكار كتير من نواحى التمثيل والموسيقى التصويرية وتصميم الملابس. مارتين مشهور بانه كان دايما بيقول انه قبل ما يعمل اى فيلم جديد، لازم يقعد يتفرج الاول على الفيلم اللى بيلهمه لورنس العرب ( Lawrence of Arabia)

جوايز 
مارتين سكورسيزى شغله أترشح و كسب جوايز منها جوايز أوسكار كتير لكن هو شخصيا كسب جايزة اوسكار أحسن مخرج فى فيلمه The Departed ذا ديبارتد او بالعربى المنشق(فيلم)،

لينكات برانيه

مصادر 

مواليد 1942
منتجين افلام امريكان
مخرجين امريكان
دارسين فى مدرسة تيش للفنون
مونتيرات
مخرجين تيليڤيزيون
فايزين جايزة سيزار شرفيه
الخوارزمى

محمد بن موسى الخوارزمی (ح. 780م – ح. 850م) عالم رياضيات و فلك و جغرافيا فارسى، اتولد حوالى سنة 780م ف خوارزم (اللى هيا اوزبيكستان دلوقتى). الخوارزمى عاش ف بغداد و كتب فيها معظم الكتابات بتاعتو، ف بيت الحكمه، ب اللغه العربى.

الجبر و المقابله هو اسم اشهر الكتب اللى هو كتبها ف الرياضيات، و ده كتبو حوالى سنة 813م–833م. الاسم الحديث بتاع فرع الرياضيات اللى اسمو الجبر (Algebra ب لانجليزى) جه من اسم الكتاب بتاع الخوارزمى ده، و الخوارزميه (algorithm ب لانجليزى) اسمها جى من اسم الخوارزمى نفسو؛ اسم الخوارزمى كانو بيكتبوه Algorithmi ب الحروف اللاتينى.

الخوارزمى كتب كتاب اسمو الحساب الهندى، و ده الكتاب اللى خلا الغرب يعرف النظام العشرى بعد ما ترجموه ل اللاتينى. و من الكتب بتاعتو ف الفلك كتاب السندهند، و ليه بردو مشاركات ف التريجونومترى.

الخوارزمى ليه مشاركات ف الچيوجرافيه ف الكتاب بتاعو اللى اسمو صورة الارض، و الكتاب ده مبنى علا كتاب الچيوجرافيه بتاع عالم الرياضيات و الفلك اليونانى-المصرى المشهور بطليموس.

مراجع 

علما فرس
فرس
خوارزميه
حصان

الحُصان هوا حيوان حيوان ثديى , يستخدموه فى الزراعه و النقل و ممارسة الهوايات زى الفروسيه و المسابقات الرياضيه, الاحصنه كانت مهمه جدا فى الحروب و النقل و فى بعض البلاد اللى بياكلو لحمة الحصان.

الحصان من كل الحيوانات هوا اللى ساهم بشكل مهم و اساسى جدا فى كل الحضارات الانسانيه.

وصفه 
الحصان الكبير ممكن يوصل وزنه لخمسميت كيلو , اما الانواع الضخمه من الاحصنه الكبيره ممكن توصل لالف و ميتين كيلو.

والحصان بيعيش فى العادى بين 20 و 30 سنه.

وللاحصنه الوان كتير ممكن تكون ساده و اكتر من لون للحصان الواحد , والالوان فى الغالب ابيض وبنى (ليه درجات كتير)و اسود.

الحصان ممكن مع هوا و الحماره ( اللى هيا من نفس الفصيله ) ممكن يولدو البغل اللى هوا بيبقى واخد من الاتنين بيقى اطول من الحمار و اقصر من الحصان , وبيبقى اقوى من الحمار بسبب تاثير الحصان لكن ودانه بتكون كبيره زى ودان الحمار, و شكل الوش بيشبه الاتنين و ان كان بيشبه الحمار اكتر.

لينكات برانيه

مصادر 

 

ثدييات
كلب

الكلب ( Canis lupus familiaris)

و الانسان استانس الكلب من وقت طويل, و ليه اكتر من اهميه عند الانسان, ممكن يربيه على انه حيوان اليف بيعيش معاه لحد ممكن فى اودة نومه, و ممكن يستعمله فى الحراسه, او لحد فى الامن و كشف الجرايم لان الكلب عنده حاسة شم قويه. و فيه كلاب ممكن تقوم بدور مرشدين للعمى زى "جولدين تريفر"، او لرعاية الأغنام زى "انجليش شيبدوج (بوب تيل)". الكلاب بتستخدم كمان فى عمليات انقاذ الناس بعد الكوارث الطبيعيه زى الزلازل, و بتكشف عن المتفجرات اللى ممكن الارهابين يدسوها عشان يقتلوا الناس, فبطبيعة الحال الحراميه و الارهابيين بيكرهوا الكلاب.

نوع الكلب و شكله وحجمه وامكانياته هى اللى بتحدد دوره فى حياة الانسان.
زى كلاب الحراسه اللى فى الغالب بتكون كبيره وشرسه, اما الكلاب اللى بيربيها الناس لانهم بيحبوها و بيكونو ساعات اصحابهم وبالذات لان الكلب وفى و مخلص جدا مع صاحبه, بتكون اكتريتها صغيره و اليفه. مع ان الكلب حيوان وفى و جميل

جايز ان الكلب هو اقدم الحيوانات المستأنسه او على الاقل من من اقدمها و رسوماته موجوده فى رسومات المصريين القدام فى العصور الفرعونيه و كان اياميها بيستخدم فى الصيد لكن اكيد مرحلة الاستئناس كانت قبل كده بحوالى الف او الفين سنه و ده لان تطوير الحواس و الغرايز ما بتكونش بتدريب فردى لكن بالوراثه و دى عمليه بتاخد ميات السنين. النهارده ممكن عمل نوع جديد من الكلاب فى فتره اقل من ميت سنه عن طريق البحث العلمى و التدقيق فى الاختيارات لكن فى العصور القديمه الحاجات دى بطبيعة الحال ماكانتش متاحه. الانجليز عملوا الكلب " البول دوج " و ده كلب نظره ضعيف و شمه مش قوى لكن لطيف و آلوف جداً مع ان سنانه جامده و لو هبر فى حاجه بسنانه بيبقى صعب تخليصها منه. و عملوا كمان كلاب رعاية الغنم زى البوب تيل ( اينجليش شيب دوج ) و غيره اللى بيفهوا أوامر الرعاه و بيعملوله شغله فى رعى الغنم ، و كلاب الرعى الانجليزى بتعتبر بوجه عام متفوقه فى شغلها عن كلاب الرعى التانيه اكمن الانجليز عملوا اختيارات احسن فى عملية الخلط.

تاريخ و تراث 

كراهية ناس من العرب للكلاب و الاعتقاد فى نجاستها قايمه على جهالات و موروثات غلط. و لو رجعنا للعصور القديمه حانلاقى ان المصريين القدام قدسوا حيوانات كتيره لكن الكلب ماكانش منهم و ده لان المصريين كانو بيحبوا القطط جداً و كانت حيوانتهم المفضل فى بيوتهم و الكلب عندهم كان بيعتبر نجس زى العرب. المصريين كانو بيقدسوا ابن آوى و ده كان بسبب الاحترام و الخوف منه و كان الاله أنوبيس و اكمنه كان شبه الكلب لغاية النهارده فيه مصريين بيتشأموا من عوى الكلاب. لكن مش كل العرب كانو بيعتقدوا ان الكلب نجس و كان فيه عرب بيربوا الكلاب و بيحبوها بسبب وفاءها و امانتها و حرصها على صحابها ، و فيه كتاب للامام ابو بكر بن خلف بن المرزبان كتبه سنة 387هـ و فيه اشعار جميله و قصص بتمدح الكلب منها قصة ان النبى محمد شاف واحد مقتول فسأل عن سبب قتله فقالوله انه نط على غنم ابى زهره و اخد شاه فهجم عليه كلب الماشيه و قتله. فقال النبى : " قتل نفسه و أضاع دينه وعصى ربه عز وجل وخان اخاه. و كان الكلب خيراً من ده الغادر " و كمل : " ايعجز احدكم ان يحفظ اخاه المسلم فى نفسه واهله، حفظ ده الكلب ماشية أربابه ؟ "

و قال ابن المرزبان فى كتابه ان : " والكلب، ايدك الله، منافعه كثيره فاضلة على مضاره،لكن هى غامرة وغالبة عليها " و قال ان القضاه و الفقها و الولاه و النساك لو كان شافوا فى الكلب حاجه وحشه كانو قالوا و منعوا تربيته و كمل "لكن عندهم انهم اذا قتلوا الكلب كان فيه عقوبه ". ابن مرزبان عمل قايمه طويله بمنافع و فضايل الكلب.

نوتات 

 الكلب 
 كيفية تدريب الكلاب على الصيد 
 كلاب الصيد 
 كلاب الحراسة و كلاب الجيرمن شيبرد 

كلاب
ثدييات
يوسف كامل

يوسف كامل ( 26 مايو 1891 حى الظاهر ،القاهرة - 12 ديسمبر 1971، القاهرة ) مصور (رسام) و فنان تشكيلى مصرى كبير. يعتبر ابو الاسلوب التأثيرى المصرى و من رواد فن التصوير (الرسم) فى مصر. درس الفن فى مدرسة الفنون الجميله بالقاهرة

و أكمل دراسته فى ايطاليا. ولما رجع مصراشتغل استاذ فى كلية الفنون الجميله و ومن بعدين تعين رئيس لقسم التصوير و من بعد حاز علي منصب عميد الكليه وترك منصبه  لما اصبح مدير متحف الفن الحديث فى القاهره و مقرر للجنة الفنون التشكيليه فى المجلس الاعلى للفنون و الاداب.
    
وصل عدد اللوحات اللى رسمها لاكتر من الفين لوحه موضوعاتها كانت من البيئه المصريه و الريف المصرى و الأسواق و أحياء القاهره القديمه و كان كمان بيحب يرسم الطيور و الحيوانات الاليفه. اتحفظت إبداعاته فى متحف الفن الحديث فى القاهره. كرمته الدوله المصريه بالجايزه التقديريه فى الفنون سنة 1960.

رسامين مصريين
مواليد 1891
وفيات 1971
مصريين اخدوا جايزة الدوله التقديريه
كارل يونج

كارل چوستاف يونج Carl Gustav Jung (كيسويل، سويسرا، 26 يوليه 1875 - زيوريخ، 6 يونيه 1961 )، دكتور امراض عقليه و عالم سايكولوچيا و فيلسوف سويسرى كبير له مدرسه فى علم النفس. اتلمذ على ايد سيجموند فرويد ، لكن انفصل عنه و اسس سنة 1931 مدرسة السايكولوچيا التحليليه (علم النفس التحليلى ) Analytical psychology .اهتم بال ميثولوجيا و ربطها بنظرياته فى علم النفس. و درس و كتب عن الأديان و الحضارات و له مقاله قيمه عن اخناتون ملك مصر.

من نظرياته إن الليبيدو طاقه اوليه مش جنسيه، و إن ورا اللاشعور الفردى personal unconscious بيوجد لا شعور جمعى collective unconscious. و حدد الشخصيه لنمطين نفسيين Psychological Types ، واحد انبساطى extraversion و واحد انطوائى introversion ، و قسم النمطين على اربع انواع : التفكير ، و الشعور ، و الاحساس ، و الالهام. اخترع اختبار تداعى المعانى Jung Type Indicator للكشف عن العقد النفسيه . من اهم مؤلفاته : " علم النفس التحليلى " ، و " الأنماط السيكولوچيه ". فى كتابه القيم " ذكريات، أحلام ، تأملات " Memories, Dreams, Reflections عن حياته شرح افكاره و معتقداته الفلسفيه بإسلوب أدبى علمى رفيع.

مصادر 

مواليد 1875
وفيات 1961
سايكولوجيا
علما
سويسريين
سايكولوجيين سويسريين
سايكولوجيين
الحزب الوطنى الديمقراطى

الحزب الوطنى الديمقراطى كان حزب سياسى فى مصر من سنة 1978 لسنة 2011 و كان الحزب الحاكم فى مصر لحد فبراير سنة 2011.

التأسيس 
الحزب الوطنى الديمقراطى إبتداه الرئيس المصرى انور السادات لما كان عايز يرجع الاحزاب تشتغل سياسه تانى فى مصر بعد لما اتحلت الاحزاب السياسيه فى مصر بعد ثورة 23 يوليه.

تغيير الاسم 
اتغير اسم الحزب الوطنى الديمقراطى لما مسك رئاسته طلعت السادات لالحزب الوطنى الجديد يوم 13 ابريل و طلع قرار بحل الحزب يوم 16 ابريل بعد قرار نهائى للمحكمة الادارية العيا. كان الحزب الحاكم فى مصر باسم الحزب الوطني الديمقراطي, اسسه , رئيسه السابق محمد حسنى مبارك.
الحزب الوطنى كان اكبر حزب فى مصر من عدد الاعضاء بتوعه و ووجوده فى الشارع السياسى المصرى- اللى المشاركه السياسيه الايجابيه فيه قليله بشكل سنة - , و من عدد الاعضاء اللى بينتمو ليه فى البرلمان , فيه انتقادات كتيره على الحز ب الوطنى على اساس انه مابيتداولش السلطه مع احزاب تانيه و اكتر الانتقادات اللى بتتقال عليه انه بيتعامل فى المجال السياسى بمفهوم امنى اكتر منه سياسى , و الاحزاب المموديل فى مصر بتقول كتير انه هو السبب فى انها بعيده عن الشارع وعن المواطن و بالذات مع وجود حالة الطوارئ اللى موجود فى مصر.
الحزب الوطنى الديمقراطى برر اعتماده على الحس الأمنى اكتر من الشغل السياسى بان فيه مخاطر من جوا و من برا مصر مرتبطه بظروف اقليميه كتير.

اعضاء بارزين سابقين 
 محمد حسنى مبارك
 زكريا عزمى
 محمد كمال
 مفيد شهاب
 على الدين هلال
 احمد فتحى سرور
 احمد عز

سقوط الحزب الوطنى الديمقراطى 
سقط الحزب الوطنى الديمقراطى بعد ثورة 25 يناير 2011 و اقيل احمد عز و جمال مبارك وأقيل رئيس الحزب محمد حسنى مبارك رئيس الجمهوريه اللى اتنحى و سلم الحكم لخونتا عسكريه فى 11 فبراير 2011.فضل الحزب منغير رئيس لحد 13 ابريل لما بقى طلعت السادات رئاسته للحزب الوطنى و غير اسم الحزب و بقى الحزب الوطنى الجديد. فى 16 ابريل حكمت المحكمة الإدارية العليا بحل الحزب الوطنى الديمقراطي و إعادة مقراته للدولة و اعلن ان المقر الرئيسى للحزب حيتحول لمقر دائم للمجلس القومى لحقوق الانسان.

شوف كمان 
 ليستة الاحزاب السياسيه فى مصر

لينكات برانيه

مصادر 

احزاب مصريه قديمه
احزاب مصريه
زرافه

الزرافه حيوان ثديى , موجوده فى افريقيا فى منطقة غابات السافانا من جنوب تشاد لغاية جنوب افريقيا , اسمها معناه الساحره او الجزابه.

الجريج زمان كانو فاكرين ان الزرافه جت من معاشرة جمل مع فهد .
و الزرافه اطول حيوان بيعيش على الارض (مش فى المايه) .و طولها بيوصل لخمسه متر و نص و ممكن لحد يوصل لخمسه متر و تمانين سنتى
الزرافه الفيميل (النتايه)وزنها فى حدود 950 ل1100 كيلو و المال (الدكر) ممكن يوصل ل1500 كيلو
و الزرافه مش موجوده الا فى افريقيا بس .
متوسط عمر الزرافه حوالى 25 سنه
الزرافه لونها بيكون بنى محمر مشبح او منقط باصفر.
الزراف فيه منها انواع كتير كل نوع يعيش منطقه معينه .
 نوع بيعيش فى الصومال و اثيوبيا و شمال شرق كينيا .
 نوع بيعيش فى انجولا و زامبيا .
 نوع فى غرب وجنوب غرب السودان .
 نوع فى تانزانيا وجنوب و وسط كينيا .
 نوع فى شمال شرق كينيا .
 نوع فى اوجاندا.
 نوع فى النيجر و الكاميرون .
 نوع فى جنوب افريقيا و ناميبيا .

واللى بيفرق ين الانواع شوية اختلافات فى الالوان و المنطقه الجغرافيه اللى بيعيش فيها كل نوع .

ثدييات
حزب الوفد الجديد

حزب الوفد الجديد هو حزب مصرى بيقول عن نفسه انه ليبرالى و امتداد لحزب الوفد الأصلى , اتاسس سنة 1978, وكان رئيسه وقتها فواد باشا سراج الدين .
الرئيس بتاعه دلوئتى هو بهاء الدين ابو شقه ، الحزب اتحالف مع الاخوان المسلمين فى مصر فى الانتخابات البرلمانية 2011 و توجهاته مابقتش واضحه.

حزب الوفد الجديد كان ليه خمس نواب فى البرلمان دورة (2005) هما.

محمود اباظه .
محمد سرحان .
محمد مصطفى شردى .
طارق سباق .
صلاح الصايغ.

حزب الوفد الأصلى بيتعتبر من اهم الاحزاب فى تاريخ الحياه السياسيه و البرلمانيه المصريه و فى تاريخ الاحزاب المصريه قبل حل الاحزاب اللى كان فى بداية الخمسينات , و كان ليه شعبيه كبيره بالذات ايام لما كان رئيسه سعد زغلول و مصطفى النحاس .

حزب الوفد الجديد اللى قال انه امتداد لحزب الوفد الاصلى و زيه ليبرالى علمانى دخل فى تحالف مع الاخوان المسلمين فى مصر فى الانتخابات البرلمانية بعد ثورة 25 يناير 2011. موقع حزب الوفد الجديد بقى بينشر مقالات بتتطابق مع افكار و توجهات الجماعات و الاحزاب الدينيه المناؤه للدوله المدنيه.

شوف كمان 
 ليستة الاحزاب السياسيه فى مصر

لينكات برانيه 
 زواج "الوفد" من الاخوان المسلمين يثير تساؤلات دولية ومحلية ...
 من مقالات موقع حزب الوفد اللى بتوضح تبنى حزب الوفد الجديد لتوجهات الجماعات و الاحزاب الدينيه ...
 السايت الرسمى للجورنال بتاع حزب الوفد الجديد ...

احزاب مصريه
احزاب ليبراليه
وفد جديد
هرم خوفو

هرم خوفو او الهرم الكبير ، واحد من اهم الاثار المصريه ، و عجيبه من عجايب الدنيا السبعه القديمه ، و الوحيد اللى لسه موجود من العجايب القديمه كامل , وبقاله دلوئتى اكتر من 4500 سنه , وبيعتبر هرم خوفو تطوير للهرم اللى بناه سنيفرو -ابو خوفو وابن هونى اللى اسس الاسره الرابعه - واللى موجود فى دهشور ,وهوا موجود فى محافظة الجيزه اللى هيا واحده من محافظات العاصمه موجوده غرب نهر النيل و كانت حته مهمه جدا ايام المصريين القدام و بالزات ايام الدوله القديمه .
اتبنى فى عهد الملك خوفو و هوا من ملوك الاسره الرابعه .
و اتبنى فى حوالى عشرين سنه .
واول لما اتبنى الهرم كان ارتفاعه حوالى 146,5 متر و لكن دلوئتى حوالى 137 متر .
المحيط بتاع القاعده بتاعته 922 متر .
مساحته 53056 م2.
الحجم بتاعه 2592341م3.
الوزن بتاعه 5000000 طن ,خمسه مليون طن .
 
الهرم اعجوبه فنيه و هندسيه و معماريه .

شوف كمان 
 عجايب الدنيا السبعه.

لينكات برانيه 
 كومونز

عجايب الدنيا السبعه
اهرام مصر
يوسف مراد

يوسف مراد (القاهرة، 28 ديسمبر 1902 - 1966 ) دكتور و عالم سايكولوجيا مصرى ، اسس فى مصر مدرسة علم النفس التكاملى ، و أصدر مجلة " علم النفس المصرية " (1945). له مؤلفات و اشرف على ترجمات كتيره فى علم النفس. اهتم بمصطلحات علم النفس.

سايكولوجيا
سايكولوجيين مصريين
علما
علما مصريين
اطبا مصريين
اكاديميين مصريين
مواليد 1902
وفيات 1966
يوحنا الرسول

يوحنا الرسول- باليونانى: Ιωάννης - بالانجليزى: John the Apostle، اتعرف كمان بـ يوحنا الرائى و يوحنا الحبيب. فى المسيحيه واحد من الرسل الاتناشر (الحواريين) و اخو يعقوب بن زبدى. كتب الانجيل الرابع فى كتاب العهد الجديد و كتب "الرؤيا".

عهد ليه المسيح ان يتكفل بأمه مريم. حسب تواريخ القرن التانى، اتنفى على جزيرة پاتموس Patmos و كتب هناك سفر "الرؤيا".

مصادر 

مسيحيه
قديسين مسيحيين
يوتوبيا

يوتوپيا - بالانجليزى : Utopia - ، من لفظ يوناني οὐ τόπος ( او توپوس ) معناه " لا مكان ". توماس مور (1516) الف كتاب باسم يتوبيا و كان أول من استخدم التعبير صور فيه دوله مثالية يتحقق فيها الخير و السعادة للناس وتمحى الشرور. ثم أصبحت الكلمة تصف كل عمل أدبي أو فلسفي بخصوص المدينة الفاضلة.
من أشهر كتب اليوتوپيا كتاب أفلاطون " الجمهورية " ( جمهورية أفلاطون ) ، و " مدينة الرب " ل سانت أوغسطين ، و " مدينة الشمس " ل كامبانلا (1623)، و " اتلنتس الجديده " ل فرانسيس بيكون (1627 )، و " يوتوپيا حديثه " ل ويلز،إضافة لقصص و روايات لها طابع يوتيپى مثل يوتوبيا رواية اجتماعية للكاتب المصري أحمد خالد توفيق (2008).

فلسفه
افكار و نظريات
كاستييا لا مانتشا

كاستيا لا منتشا واحده من 17 من الأقاليم المتمتعة بالحكم الذاتى فى اسبانيا

سياسه 
عاصمة كاستييا لا مانتشا هيا مدينة توليدو.

بحيرات 
 بحيره لاجونا تيناچاس
 بحيره لاجونا د ڤالپارايسو
 بحيره لاجونا ديل تاراى
 بحيره لاجونا د ريتامار
 بحيره لاجونا ديل ريتامار
 بحيره لاجونا د سانتشو جوميز
 بحيره لاجونا سان پيدرو (اسبانيا)
 بحيره لاجونا ديل سالوبريچو
 بحيره لاجونا ديل پويبلو
 بحيره لاجونا ريدونديلا
 بحيره لاجونا رومانى

انهار 
 نهر تيتار
 نهر سيجويلا

لينكات برانيه

مصادر 

 
مقاطعات اسبانيا
ادوارد (توضيح)

دى صفحة توضيح لـ ادوارد و فيها لينكات لـ مواضيع بـ نفس الاسم.

مغنى مصرى 
 ادوارد (مغنى)

ملوك إنجلترا 
 ادوارد المُعتَرِف, القديس
 ادوارد الاول من إنجلترا
 ادوارد التالت من إنجلترا
 ادوارد التانى من إنجلترا

كُتاب 
 ادوارد سعيد
چان دى بريين

چان دى بريين ( يوحنا برين) - بالفرنساوى : Jean de Brienne- بالإنجليزى : John of Brienne - ( ح 1148 - 21 مارس 1237 )، زعيم صليبى فرنساوى ، بقى ملك اسمى على بيت المقدس سنة 1210، قاد الحمله الصليبيه الخامسه على مصر و استولى على دمياط سنة 1219 ، و بقى نايب للامبراطور اللاتينى بجدوين التانى سنة 1228. صد اليونان و البلغار عن قسطنطينيه سنة 1236. صاهره الامبراطور فريدريك التانى.

لينكات برانيه

مصادر 

حكام
صليبيين
قواد صليبيين
الحروب الصليبيه
مواليد 1148
وفيات 1237
يوحنا المعمدان

يوحنا المعمدان (بالاراميه : Yohanoun;  יוחנן המטביל  Yo-khanan ha-matbil;  John the Baptist) (اذدهر ح 29)، فى المسيحيه و فى الاسلام (يحيى). فى الصابئيه بيعتبروه النبى الاساسى بتاعهم. ابن زكريا الكاهن و امه اليصابات، بنت عم العدرا مريم، حملت فيه بعد رؤيه من السما. جه عشان يمهد السكه للمسيح و يبشر بقدومه، و عمده فى نهر الأردن قبل ما يبدأ فى دعوته. عاش عيشه متقشفه فى الصحرا و كان بيلبس جلد و بياكل جراد و عسل. كان بيعمد الناس فى نهر الأردن دخل فى مشكله مع هيرودس بسبب جوازه من هيروديا مرات أخوه و قاله يوحنا ان ده ضد التعاليم، فاتغاظت منه هيروديا و أوعزت لبنتها سالومى انها تطلب راسه على طبق، و فى عيد ميلاد الملك دخلت سالومى ترقص للملك هيرودس و المدعوين فقالها انه مستعد يحقق ليها أى امنيه فطلبت راس يوحنا المعمدان فقتلوه و ادوها راسه على طبق. فى الانجيل اتكلم المسيح عنه كتير بتقدير و قال عنه: "أعظم ما ولدت النسا" (متى 11: 1 - 19، و مرقس 6: 16 - 19).

نظرة المذاهب المسيحية ليوحنا المعمدان

الكنيسة الأرثوذكسية الشرقيه
بتعتقد الكنيسه الاورثوذوكسيه الشرقيه أن يوحنا كان آخر أنبياء العهد القديم، وأنه كان الجسر اللى يربط بين فترة الوحي والعهد الجديد. كمان يقولون أنه عند وفاته، بشر بأن يسوع المسيح سيأتى بعده. كمان يعتقدون أن يوحنا المعمدان وقت موته ظهر للى لم يسمعوا عن السيد المسيح، وبشرهم به.

يوحنا كمان هو واحد من قديسي الكنيسة الأرثوذكسية الشرقية وكل يوم ثلاثاء على مدار السنة مكرس لذكراه.

تحتفل به الكنيسه الاورثوذوكسيه الشرقيه فى ست أيام منفصلة:
 23 سبتمبر ذكرى الحمل بالقديس يوحنا.
 7 يناير يوم القديس يوحنا. (وهو ذكرى نقل بقايا ايده اليمين من أنطاكية ل القسطنطينية فى 956)
 24 فبراير العثور للمره الاولانىى وللمرة التانيه على رأس القديس يوحنا.
 25 مايو العثور التالت على رأس القديس يوحنا.
 24  يونيه ذكرى ميلاد القديس يوحنا.
 29 أغسطس ذكرى قطع رأس القديس يوحنا.

كمان 5 سبتمبر هو ذكرى الاحتفال بزكريا الكاهن وإليصابات، والدا يوحنا المعمدان. كمان تحتفل الكنيسة الأرثوذكسية الروسية فى يوم 12 اكتوبر بنقل الايد اليمين للقديس يوحنا من مالطا ل جاتتشينا فى سنة 1799.

الكنيسة الكاثوليكية الرومانية 
تحتفل الكنيسة الكاثوليكية الرومانية بيوحنا المعمدان فى يومين من العيد :
 24  يونيه ميلاد القديس يوحنا المعمدان.
 29 أغسطس ذكرى قطع رأس القديس يوحنا المعمدان.

كنيسة يسوع المسيح لقديسي الأيام الأخيرة 
تقر كنيسة يسوع المسيح لقديسى الايام الاخيره، بوجود يوحنا المعمدان. وحسب اعتقادهم، فيوحنا اترسم بواسطة ملاك، لما كان عمره 8 أيام، للإطاحة بمملكة اليهود و إعداد الناس للرب. كمان يدعي أنه اتعمد بعد فتره فى طفولته.

اتباع كنيسة يسوع المسيح لقديسى الايام الاخيره يعتقدون بأن يوحنا المعمدان ظهر على ضفاف نهر سسكويهانا بولاية بنسلفانيا، لجوزيف سميث وأوليفر كودري فى 15 مايو سنة 1829، ورسّمهم كهنة. وحسب كتاب المورمون، يوحنا المعمدان هو آخر أنبياء العهد القديم، وأول أنبياء العهد الجديد، وأنه ارسل ليرسّم كهنتهم.

مراجع

الكتاب المقدس
العهد القديم
سفر التكوين
انبيا و رسل بحسب المعتقد المسيحى
قديسين مسيحيين
شخصيات دينيه
يوحنا فم الذهب

يوحنا فم الذهب - يوحنا خريسوستوم - يوحنا خريسوستوموس، القديس، - باليونانى: Ιωάννης ο Χρυσόστομος - بالانجليزى: John Chrysostom (انطاكيا، ح 347 - كامانا، پونتوس، 14 سبتمبر 407)، بيعرف كمان بـيوحنا الأنطاكى، قديس، و اب من أبهات الكنيسه الاغريقيه، و بطريرك قسطنطينيه (398). كان مصلح فى الكنيسه و واعظ كبير و عشان كده اتلقب بـ"فم الدهب"، و حارب فساد الامبراطور البيزنطى و كان محبوب من الناس فعزله و قبض عليه و عذبه. له مؤلفات دينيه كتيره و مشهوره.

الكنايس الأرتودوكسه و الكاتوليكيه الشرقيه بتحيي ذكراه كل سنه يوم 13 سبتمبر.

مراجع 

الكنيسه المصريه بتحيي ذكراه كل سنه يوم 16 توت و 17 هاتور.

مسيحيه
قديسين مسيحيين
ونيس

ونيس Wenis ، اوناس Unas ( ح 2375 - 2345 قبل الميلاد ) ملك مصر و اخر فراعنة الاسره المصريه الخامسه. ليه هرم معروف باسم هرم ونيس فى سقاره اتنقشت على جدرانه من جوه النصوص الدينيه المصريه المعروفه باسم " متون الأهرام او نصوص الاهرام" .و ده اقدم هرم فيه النصوص دى. و اتعثر على حجارة فى طريقه الطالع ، عليها منظر مجاعه فريد من نوعه.

متون الاهرام 

ونيس بنا هرم صغير جنب هرم زوسر ، و اسم هرم ونيس فى الاصل معناه "اماكن ونيس الجميلة" ، و متزين من جوه بتفاصيل أحداث من فترة حكمه و كمان عدد من النقوش. واستكشف هرم ونيس اثريين مشاهير كتار منهم سليم حسن

مصادر 

تاريخ مصر
مصر القديمه
حكام مصر
فراعنة
فراعنة الاسره الخامسه
وسركاف

وسركاف Userkaf ( ح 2494 - 2487 قبل الميلاد )، ملك مصر، مؤسس الاسره الخامسه الفرعونيه. وصل للعرش عن طريق جوازه من الاميره خنتكاوس بنت الملك منكاورع. بنى هرمه المعروف باسم هرم اوسركاف فى جبانة سقارة و معبد للشمس فى ابو صير اتبقى منه شىء بسيط.

تاريخ مصر
مصر القديمه
حكام مصر
فراعنة
فراعنة الاسره الخامسه
وادى الملكات

وادى الملكات، الطرف الجنوبى بتاع جبانة طيبه فى صعيد مصر. اتنحتت فيه مقابر الملكات و الاميرات، و كام امير من امرا الدوله الحديثه. أجملها قبر الملكه نفرتارى مرات ملك رمسيس التانى، و قبر ساث رع ام الملك سيتى الاول، و قبر حور خبشف. و كلها مقابر فيها رسومات غايه فى الابداع و جمال الالوان. الوادى استخدم جبانه ايام الاسره 17 و العيلة 19.

شوف 
لستة مقابر وادى الملكات

تاريخ مصر
مصر القديمه
اثار مصر
الاقصر
وادى الملوك

وادى الملوكValley of Kings جبانه فى غرب الاقصر يعنى غرب طيبه فى جنوب مصر ، اتدفن فيها ملوك و امرا الدوله الحديثه ، من تحوتمس الاول لحد رمسيس الحداشر. اتنهبت كنوزها فى العصور القديمه و ما اتلاقاش منها سليم غير مقبرة توت عنخ امون و مقبرة يويو و تويا ابو و ام تى. مقابر امنحوتپ التالت و سيتى الاول بيعتبروا أجمل مقابر وادى الملوك.

مهندسين مقابر وادى الملوك اتبعوا فى نقرها اسلوب اتطور لضلعين بيتقابلوا فى زاويه قايمه، و بعدين لضلعين متوازيين ، واتملت حيطانها بزخارف و نقوش متعدده، أهمها أبواب من كتاب الموتى.

شوف 
لستة مقابر وادى الملوك

تاريخ مصر
مصر القديمه
اثار مصر
الاقصر
وادى الهودى

وادى الهودى ، منطقه اثريه فى صحرة مصر الشرقيه، على بعد 52 كيلو جنوب شرق أسوان. فيها محجر كان قدماء المصريين بياخدوا منه حجر الأماتيست ( الجمشت ) من عصر الاسره 16، و سابوا هناك نقوش مهمه. و فيه بقايا بيوت العمال و جنبها مناجم دهب و معادن تانيه.

تاريخ مصر
مصر القديمه
اثار مصر
وديان مصر
جغرافيا مصر
وادى النطرون

وادى النطرون ، وادى فى مصر فى الصحرا الغربيه ، قريب من دلتا النيل. كان قدماء المصريين بيطلعوا النطرون من بحيراته. اشتهر بـأديرته الكتيره اللى معظمها اتخرب عبر السنين ، و ما بقاش فاضل منها إلا اربع أديره هى : دير الانبا بشوى ، و دير السريان ، و دير البراموس ، و دير ابو مقار.

شوف 

لمحة عن أديرة وادى النطرون فى القرن التسعتاشر

تاريخ مصر
مصر القديمه
مسيحيه
البحيره
هيرون السكندرى

هيرون السكندرى او هيرو - باليونانى : Ἥρων ὁ Ἀλεξανδρεύς - بالانجليزى : Heron of Alexandria او Hero ، عالم رياضيات و مخترع اسكندري عاش فى اسكندريه ، مصر ، فى العصر البطلمى ( محتمل بين القرنين الثانى و الثالت قبل الميلاد ) ، كتب عن قياس الأشكال الهندسيه ، و اشتهر بدراساته فى الميكانيكا و الخصائص الميكانيكيه للغازات. اخترع ماكينات تعمل بالماء او البخار او ضغط الهواء كان منها نافورة وعربة مطافئ.

بطالمة
تاريخ مصر البطلميه
علما
اسكندرانيه
وفيات فى اسكندريه
هيروفيلوس

هيروفيلوس - بالانجليزى : Herophilos - ( ازدهر ح 30 قبل الميلاد ) دوكتور اسكندرانى عاش فى اسكندريه ، مصر ، فى العصر البطلمى . عمل ابحاث فى التشريح و بيتقال انه عملها فى أجسام الناس الميتين و الحيين و على الحيوانات. معظم ابحاثه كانت بخصوص المخ ، و الأعصاب ، و الرئتين ، و اعضاء التناسل.

بطالمة
تاريخ مصر البطلميه
علما
اسكندرانيه
وفيات فى اسكندريه
هيبارخوس

هيپارخوس - باليونانى : Ἵππαρχος - بالانجليزى : Hipparchus او Hipparch ( ازدهر ح 160 - 125 قبل الميلاد )، عالم فلك اغريقى عاش فى اسكندريه ، مصر ، فى العصر البطلمى ، أعظم عالم فلك اغريقى. حدد الاعتدالين ، و قدر الشهر القمرى المتوسط بدقه ، و حط فهرس للنجوم و لمعانها و اماكنها.

بطالمة
تاريخ مصر البطلميه
علما
هيباتيا

هيپاتيا  Hypatia او هوپاتيا او  هيپاتيا السكندريه 
(يونانى: Ὑπατία |Hypatía|, فى اليونانى القديم نطق Υ كان  بين ى و و ; انجليزى: Hypatia of Alexandria, نطق: ) (اتولدت بين 350 - 370م و اتوفت مارس 415م) هى عالمه و فيلسوفه  مصريه من اسكندريه, مصر,  استاذة رياضيات و فلك و فلسفه  (فيه مصادر تانيه بتوصفها انها يونانيه) عاشت فى اسكندريه, ”مصر الرومانيه“ (Ægyptus), من اتباع الافلاطونيه الجديده (Neoplatonism) و بنت الفيلسوف ثيون (يونانى: Θέων |Théon|). اشتهرت بذكائها و جمالها و وقعت ضحية پارابلانى parabalani (حرس و شغالين الكنيسه)بقيادة معلم فى الكنيسه اسمه پيتر اتربصو ليها و هى خارجه من صالة الدرس و شدوها من كارتتها و  خدوها عند مقر البطريرك  فى سيزاريوم اسكندريه و عروها و عوروها بصدف و حجاره و ربطوها بحبال  فى ايديها و شعرها و ربطو الحبال فى كارتتها و سحلوها فى الشوارع  و قطعوها حتت و ولعو فى خشب و حرقوها بتهمة عدائها للمسيحيه بايعاز من كيرلس الاول (بابا الاسكندريه) اللى كان خصم صاحبها حاكم اسكندريه

قتل هيپاتيا
هيپاتيا كانت مروحه بيتها بكارتتها پارابلانى parabalani (موظفين و شغالين تبع الكنيسه) بقيادة معلم فى الكنيسه اسمه پيتر شدوها من كارتتها و خدوها عند سيزاريوم اسكندريه (  مكانه دلوقت ميدان سعد زغلول فى اسكندريه واللى حواليه) و عروها و جرحوها بصدف و حجاره و ربطو حبال فى شعرها و ايديها و ربطو الحبال فى كارتتها و سحلوها فى شوارع اسكندريه و قطعوها حتت و ولعو خشب و حرقوها. كل دا بايعاز من كيرلس الاول (بابا الاسكندريه) . دا كان فى مارس 415.

أسباب قتل هيپاتيا
اسباب قتل هيپاتيا ان ليها شعبيه و بتقنع الناس  يسيبو المسيحيه و صاحبة حاكم اسكندريه و انها اقنعت حاكم اسكندريه يسيب المسيحيه و يبقا افلاطونى زيها و كمان ما يتصالحش مع
كيرلس الاول (بابا الاسكندريه) و كمان انتقام لموت راهب اسمه امونيوس اتعذب و اتقتل لما اتمسك عشان رما حجر علا راس حاكم اسكندريه.

تأثير قتل هيپاتيا
فيه ناس بتقول ان قتل هيپاتيا Hypatia بيعلّم بداية نهاية الحضاره اليونانيه الرومانيه فى اسكندريه و مصر . فيه ناس تانيه بتقول ان الحضاره اليونانيه الرومانيه استمرت فى اسكندريه و مصر لغاية غزو العرب مصر .

,  (يونانى: Ιουστινιανός |Iostinianós|) .

سوقراط 

اعتُبرت هيباتيا، الفيلسوفة وعالمة الفلك، أول امرأه فى التاريخ تصنع اسم كعالمة رياضيات مشهورة - وكمان كأول عالمة اغتالها متطرفون دينيون فى كتابه (Historia Ecclesiastica) تاريخ الكنيسة)، كتب سقراط:

ملاحظات

مصادر 
 حسين فوزى: سندباد مصرى، جولات فى رحاب التاريخ، دار المعارف، القاهرة 1990
 الموسوعة الثقافية، مؤسسة فرانكلين للطباعة والنشر، القاهرة - نيو يورك 1972

صفحات بيها مراجع بالانجليزية (en)
فلاسفه يونانيين قدام
فلاسفه
اسكندرانيه
وفيات 415
فلاسفه مصريين
وفيات فى اسكندريه
هليوبوليس

هليوپوليس باليونانى : Ἡλιούπολις ، بالانجليزى : Heliopolis ، معناها " مدينة الشمس " ، مدينة اون القديمه On، شرق القاهرة، سماها العرب " عين شمس ". على مر العصور الفرعونيه كانت مركز دينى مهم لاله الشمس " اتوم او رع - حور - اخنى " و فيها ظهر مذهبه فى خلق الكون. ما اتبقاش من اثاراتها الا القليل زى مسلة سونسرت الاول.

لينكات برانيه

سبب التسميه

مشاهير

شوف بارده 
 شخصيات مصريه مشهوره

مصادر

لينكات برانيه

مصادر

سبب التسميه

مشاهير الحى

شوف باردوه 
احياء القاهره القديمه واصل اسمائها

تاريخ مصر
مصر القديمه
اثار مصر
آثار القاهرة
مدن مصريه
مدن قديمه
معالم القاهرة
هلفتيوس

كلود ادريان هلڤتيوس Claude Adrien Helvétius (باريس، 26 فبراير 1715 - فرنسا، 26 ديسمبر 1771 ) ، فيلسوف و موسوعى فرنسي ، له نظرية تقول ان الناس جميعهم يولدوا بقدرات متساوية لكن ظروف التربية و التعليم تجعلهم متفاوتين فى القدرات، و ان كل نشاط عقلى صادر من الاحساس، و حتى الروح نفسها عبارة عن القدرة على الاحساس، و يعتقد ان الصالح الذاتى هو الدافع وراء تصرفات الناس. من مؤلفاته : " عن الروح " De l'esprit (انتشر في 1758 ) الذي نجح فقط بسبب ان له مشاكل مع القسيسين المسيحيين اللى اعتبروه كتاب خطر ، و اعتبرته الكنيسة هرطقه و احترق فى الشارع فى باريس. و من اقواله ”الناس تولد بَشر ولكن ليس أغبياء، و التربية هى التي تحولهم لأغبياء.“

مصادر 

فلاسفه ملحدين
فلاسفة عصر التنوير
فلاسفه فرنساويين
مواليد 1715
وفيات 1771